Document ID: 32003D0043

32003D0043
L 013/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 януари 2003 година
относно определяне на класове на огнеустойчивост за някои строителни продукти
(нотифицирано под № С(2002) 4807)
(текст от значение за ЕИП)
(2003/43/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2), и по-специално член 20, параграф 2 от нея,
като има предвид, че:
(1)
Директива 89/106/ЕИО предвижда, че за да се отчитат различните нива на защита при строежите на национално, регионално и местно равнище, може да се наложи в тълкувателните документи да се въведат класове на огнеустойчивост, отговарящи на експлоатационните характеристики на продуктите по отношение на всяко съществено изискване. Тези документи са публикувани в рамките на „Съобщение на Комисията във връзка с тълкувателните документи на Директива 89/106/ЕИО на Съвета“ (3).
(2)
Във връзка със същественото изискване за безопасност при пожар, в тълкувателен документ № 2 се дава списък на взаимносвързани мерки, които като цяло определят различен подход при разработването на стратегията за пожаробезопасност в държавите-членки.
(3)
В тълкувателен документ № 2 една от тези мерки се определя като ограничаване възникването и разпространението на пожар и дим на дадено място чрез ограничаване на възможностите на строителните продукти да допринасят за пълното развитие на пожар.
(4)
Нивото на това ограничение може да се изрази единствено чрез различните нива на огнеустойчивост на продуктите при тяхното крайно приложение.
(5)
Под формата на хармонизирано решение беше приета система от класове в Решение 2000/147/ЕО на Комисията от 8 февруари 2000 г., в съответствие с Директива 89/106/ЕИО на Съвета във връзка с класификацията на строителните продукти по отношение на тяхната огнеустойчивост (4).
(6)
В случая с някои дървени плоскости е необходимо да се използва класификацията, въведена с Решение 2000/147/ЕО.
(7)
Границата на огнеустойчивост на много строителни продукти и/или материали, в рамките на класификацията, предвидена в Решение 2000/147/ЕО, е добре установена и достатъчно добре известна на регулаторните органи по пожаробезопасност в държавите-членки, така че те не изискват изпитване на тази експлоатационна характеристика.
(8)
Мерките, предвидени в настоящото решение, са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
Строителните продукти и/или материали, които удовлетворяват всичките изисквания на експлоатационната характеристика „огнеустойчивост“ без необходимост от допълнително изпитване, са посочени в приложението.
Член 2
Специфичните класове, които следва да се прилагат за различни строителни продукти и/или материали, в рамките на класификацията по огнеустойчивост, приета с Решение 2000/147/ЕО, са посочени в приложението към настоящото решение.
Член 3
Продуктите се разглеждат във връзка с тяхното крайно приложение, когато е целесъобразно.
Член 4
Адресати на настоящото решение са държавите-членки.
Съставено в Брюксел на 17 януари 2003 година.

Labels: 1
20
7
3
0